Valgkampen før Presidentvalget i USA 2016 mellom Donald Trump og Hillary Clinton ble en spesielt uryddig valgkamp. Trump og Clinton var de to kandidatene som flest mislikte, og valgkampen ble preget av Trumps mange overraskende uttalelser, Clintons bruk av privat e-post da hun var utenriksminister, og at denne saken ble gjenåpnet av FBI like før valget. En rekke skittpakker og falske nyheter ble lansert, og i ifølge BuzzFeed ble de 20 mest delte falske sakene fra 2016-valgkampen i USA mer delt og omtalt på Facebook enn de 20 mest delte nyhetene fra etablerte nyhetskanaler.